OzLabs/hebrew-wiki-articles huggingface dataset:
יחסי אוזבקיסטן–טורקמניסטן

מעבר הגבול בין המדינות בעיר [[פרפ הטורקמנית]]
יחסי אוזבקיסטן–טורקמניסטן הם היחסים הדיפלומטיים שבין אוזבקיסטן וטורקמניסטן. שתי המדינות כוננו יחסים דיפלומטיים ב-7 בפברואר 1993. לאוזבקיסטן יש שגרירות באשגבאט ואילו לטורקמניסטן יש שגרירות בטשקנט. שתי המדינות היו בעבר רפובליקות כפופות לברית המועצות כרפובליקה הסובייטית הסוציאליסטית הטורקמנית והרפובליקה הסובייטית הסוציאליסטית האוזבקית לפני קריסתה בשנת 1991.

== היסטוריה ==
שגרירות אוזבקיסטן באשגבאט נפתחה בשנת 1995 ואילו שגרירות טורקמניסטן בטשקנט נפתחה בשנת 1996.

=== מתחים===
היחסים בין טורקמניסטן לאוזבקיסטן נעשו משנות ה-90 מתוחים מאוד, כשהמקור עיקרי למתח היה סכסוך אתני ובקרת גבולות. בראשונה, המיעוט הטורקמני של אוזבקיסטן והמיעוט האוזבקי של טורקמניסטן ספגו אפליה בתמיכה ממלכתית, ואילו לרבים יש חוסר שליטה בשפת האומה האחרת וגם ברוסית, שהן שפות ההשכלה הגבוהה.

==== היחסים בסוף 2002 ====
המתחים החמירו במיוחד בתקופת ממשלתו של נשיא טורקמניסטן ספרמורט ניאזוב, שהאשים בנובמבר 2002 את אוזבקיסטן באחריות ניסיון הפיכה והתנקשות חייו. הוא האשים את שגריר אוזבקיסטן באשגבאט, עבדורשיד קדירוב, בסיוע למנהיג ההפיכה לכאורה, שר החוץ לשעבר בוריס שיחמיראדוב. כתוצאה מכך נאלץ השגריר האוזבקי לעזוב ובימים שלאחר מכן העבירו רשויות טורקמניות בכוח אוזבקים אתניים שגרים בסמוך לגבול טורקמניסטן. השיא במתח זה התרחש כעבור חודש, כאשר הכוחות המיוחדים של המשרד לביטחון לאומי בטורקמניסטן פשטו על שגרירות אוזבקיסטן באשגבאט ב-16 בדצמבר כדי לחפש את שיחמיראדוב. הפשיטה הפרה את אמנת וינה לחסינות של שליחויות דיפלומטיות. שלטונות טורקמניסטן נימקו את הפשיטה בכך שהם מנסים "לחפש מחבלים המסתתרים בשגרירות". במהלך הפלישה לשגרירות שהו השגריר קדירוב ואשתו בשגרירות קזחסטן, בקבלת פנים חגיגית לכבוד יום העצמאות של קזחסטן. בעקבות המאורעות נשיא אוזבקיסטן אסלאם קרימוב סירב באופן עקרוני להשתתף באופן אישי בהלווייתו של ניאזוב ב-2006.

==== גבולות ====
לטורקמניסטן ולאוזבקיסטן היו ויכוחים חמורים ביחס לגבול ההדדי שלהן עד למאי 2004, כאשר משרד החוץ הטורקמני פרסם הצהרה ב-31 במאי 2004 לפיה סכסוכים נפתרו. היחסים בנושא זה השתפרו בשנים האחרונות, ונמשכה העבודה להשגת הגבול המלא של הגבול.

=== התפתחויות חיוביות ===
ביקורו הממלכתי של הנשיא קרימוב בטורקמניסטן באוקטובר 2007 וביקורו הממלכתי של נשיא טורקמני החדש גורבנגולי ברדימוחמדוב באוזבקיסטן במרץ 2008 הפכו לשלבים חשובים בהתפתחות החיובית של היחסים הטורקמניים-אוזבקיים. פגישות שלאחר מכן (במיוחד פגישתן בשנת 2012) בין ברדימוחמדוב לקרימוב תרמו לפיתוח היחסים. עד ששבקט מירזייאיב הפך לנשיא אוזבקיסטן בספטמבר 2016, טורקמניסטן נחשבה לשכנה היחידה במרכז אסיה שהיו לה יחסים דו-צדדיים טובים עם אוזבקיסטן.

== שגרירים ==
=== שגרירים של טורקמניסטן באוזבקיסטן ===
* סולטן פירמוחמדוב (1996–2012)
* שירי שירייב (2012–2018)
* יזקולי ממדוב (2018–הווה)

=== שגרירים של אוזבקיסטן בטורקמניסטן ===
* עבדולחאת ג'לילוב (1995–1999)
* עבדורשיד קדירוב (1999–2002)
* אלישר קדירוב (2005–2009)
* שרזוד פיזייב (2009–2012)
* אקמלז'ון קוכקרוב (2016–הווה)

==קישורים חיצוניים==

== הערות שוליים ==
Roll Over Beethoven

Roll Over Beethoven (תתהפך בטהובן) הוא שיר שנכתב על ידי צ'אק ברי בשנת 1956. השיר הופק בחברת צ'ס רקורדס, ובצידו השני של התקליטון היה השיר "לב נסחף"<ref></ref>. השיר מציין את השאיפה שהרוק אנד רול והרית'ם אנד בלוז יתפסו את מקומה של המוזיקה הקלאסית אותה מייצג לודוויג ואן בטהובן. שם השיר מכוון לדרישה מהמלחין בטהובן לפנות את מקומו לטובת המוזיקה החדשה. לשיר גרסאות כיסוי רבות כולל של להקות הביטלס וה-Electric Light Orchestra.

השיר דורג במקום 97 של המגזין רולינג סטון ברשימת "500 השירים הגדולים בכל הזמנים"<ref></ref>.

== ההשראה ==
על פי המגזין "רולינג סטון", ברי כתב את השיר בתגובה לכך שאחותו לוסי ניגנה בפסנתר המשפחתי מוזיקה קלאסית בעוד הוא רצה לנגן מוזיקת פופ.

השורה בשיר: "תתהפך בטהובן וספר לצ'ייקובסקי את החדשות" מתייחסת לאופן שבו מלחינים קלאסיים יתגלגלו בקבריהם כשישמעו שהמוזיקה הקלאסית פינתה את מקומה לרוק אנד רול.

בנוסף למלחינים הקלאסיים לודוויג ואן בטהובן ופיוטר איליץ' צ'ייקובסקי, השיר מציין או מרמז על עוד כמה אמנים פופולריים: "מוקדם בבוקר" הוא שם השיר של לואי ג'ורדן; "Blue Suede Shoes" מתייחס לשיר קארל פרקינס; ו"היי דידל דידל" , מתוך שיר הילדים "החתול והכינור", המרמז על בו דידלי, שהיה גם נגן כינור מוכשר.

== ההקלטה ==
השיר הוקלט ב-16 באפריל 1956 בשיקגו, אילינוי. השתתפו:
* צ'אק ברי – שירה וגיטרה
* ג'וני ג'ונסון – פסנתר
* וילי דיקסון – בס
* פרד בלו – תופים

== מורשת ==
השיר היה אחד מ-50 ההקלטות שנבחרו, בשנת 2003, על ידי ספריית הקונגרס בארצות הברית להתווסף למרשם ההקלטות הלאומי . בשנת 2004, דורג השיר כמספר 97 ברשימת "500 השירים הגדולים בכל הזמנים".

סולו הגיטרה הפותח נשמע דומה ללהיט המפורסם יותר של ברי, "Johnny B. Goode".

== גרסאות כיסוי ==
השיר בוצע בגרסאות כיסוי רבות מאוד. הבולטות שבהן היו של ג'רי לי לואיס, הביטלס וכן של Electric Light Orchestra.

=== הביטלס ===

השיר היה אחד האהובים על חברי להקת הביטלס ג'ון לנון, פול מקרטני, וג'ורג' האריסון עוד לפני שקבעו את שמם כ־"The Beatles". הלהקה ביצעה את השיר גם בסבב ההופעות שלהם בארצות הברית בשנת 1964. גרסת האולפן הוקלטה ב־30 ביולי 1963, עבור האלבום השני "With the Beatles", בביצוע של הריסון בשירה ובגיטרה. בארצות הברית השיר יצא ב־10 באפריל 1964.

בשנת 1994 ראתה אור הקלטה של גרסה חיה של השיר מהקלטות הביטלס ב-BBC. זו הוקלטה ב־28 בפברואר 1964 ושודרה ב־30 במרץ 1964 במסגרת סדרת BBC בכיכובם של הביטלס.

בגרסה זו של השיר נעשה שימוש בסרט, סופרמן 3", בבימויו של ריצ'רד לסטר, שגם ביים את שני סרטי הביטלס הראשונים, "לילה של יום מפרך" ו-!Help. גרסת הופעה חיה נוספת מתוך ביצוע באוקטובר 1963 יצאה לאור באלבום "Anthology 1" של הביטלס.

=== Electric Light Orchestra ===
Electric Light Orchestra הפיקו גרסה של שמונה דקות של השיר באלבום ELO 2 בשנת 1973. השיר נפתח עם פתיחה מהסימפוניה החמישית של בטהובן בשילוב של קטעים מהפרק הראשון של הסימפוניה. השיר הפך לחשוב עד כדי כך שהוא בוצע בסיום מרבית ההופעות שלהם. השיר היה הסינגל השני שהוציאה הלהקה, בינואר 1973, והפך ללהיט השני ברציפות שלהם בעשירייה המובילה בבריטניה.

== קישורים חיצוניים ==

* הגרסה של צ'אק ברי: 
* הגרסה של הביטלס: 
* הגרסה של Electric Light Orchestra: 

==הערות שוליים==

קטגוריה:שירים על לודוויג ואן בטהובן
2021 01
משרד החוץ של אוזבקיסטן

משרד החוץ של רפובליקת אוזבקיסטן (באוזבקית: O'zbekiston Respublikasi Tashqi ishlar vazirligi) הוא סוכנות ממשלתית באוזבקיסטן המופקדת על ניהול ועיצוב מדיניות החוץ של אוזבקיסטן.

== היסטוריה ותפקוד ==
משרד החוץ של אוזבקיסטן הוקם רשמית ב-25 בפברואר 1994 על פי צו נשיא אוזבקיסטן מספר 769 והחלטת קבינט השרים של אוזבקיסטן.<ref name=":0"></ref>

המשרד מתפקד כגוף מנהלי של ממשלת המדינה ומהווה חלק מקבינט השרים של אוזבקיסטן, האחראי על ניהול מדיניות החוץ של אוזבקיסטן על בסיס חוקת אוזבקיסטן וחוקים בינלאומיים.<ref name=":0" />

פעילויות המשרד מפוקחות ישירות על ידי נשיא אוזבקיסטן.<ref name=":0" />

== מבנה ==
בראש המשרד עומד שר החוץ של אוזבקיסטן, כיום ולדימיר נורוב. סגנו הראשון הוא עבדולזיז קמילוב, שהיה שר החוץ הראשון מאז הקמת המשרד. סגנים אחרים הם רוסטם טוכתבאייב, עבדורחים חודג'ייב, אנוואר סוליהבייב, ובהטייאר איסלמוב.

המשרד מחולק למספר מחלקות:
* המחלקה לאירופה
* המחלקה לארצות הברית ואמריקה
* מחלקה לאומות המאוחדות ולארגונים בינלאומיים
* מחלקה משפטית
* המחלקה למזרח התיכון והמזרח הקרוב
* המחלקה לאסיה והאוקיינוס השקט
* המחלקה למדינות חבר העמים ורוסיה
* מחלקת פרוטוקולים ממלכתיים
* מחלקת כוח אדם ומוסדות חינוך
* המחלקה הראשית לניתוח מדיניות חוץ ואסטרטגיה
* המחלקה לתקשורת, מערכות מחשוב ואינטרנט
* מחלקה קונסולרית
* מחלקת כספים
* מחלקת חשבונות
* מזכיר העיתונות ושירות העיתונות
* המחלקה לעניינים מנהליים

ועוד מספר מחלקות.

== רשימת השרים ==
* שאלו מחמודובה (1991–1992)
* אוביידוללה עבדורזוקוב (1992–1993)
* סודיק ספואב (פברואר 1993–1994)
* עבדולזיז קומילוב (25 בפברואר 1994–14 במרץ 2003)
* סודיק ספואב (14 במרץ 2003–4 בפברואר 2005)
* אליור גנייב (4 בפברואר 2005–12 ביולי 2006)
* ולדימיר נורוב (12 ביולי 2006–28 בדצמבר 2010)
* אליור גנייב (28 בדצמבר 2010–13 בינואר 2012)
* עבדולזיז קומילוב (13 בינואר 2012–הווה)

== ראו גם ==
* יחסי החוץ של אוזבקיסטן

==קישורים חיצוניים==

* 

== הערות שוליים ==

אוזבקיסטן
קטגוריה:אוזבקיסטן: יחסי חוץ
קבוצת מידאה

קבוצת מידאה (בסינית: 美的集团, באנגלית: Midea Group) היא יצרנית מוצרי חשמל סינית, שהוקמה על ידי חה שיאנגג'יאן בשנת 1968. המטה שלה בעיר בייג'יאו, מחוז שונדה, פושאן, גואנגדונג והיא רשומה בבורסה לניירות ערך של שנג'ן. נכון לשנת 2018, החברה העסיקה כ-135,000 עובדים בסין ומחוץ לה עם 200 חברות בת ומעל 60 סניפים בחו"ל. <ref></ref> קבוצת מידאה רשומה בבורסת שנג'ן מאז שנת 2013. היא רשומה ב- Fortune Global 500 מאז יולי 2016.<ref></ref><ref></ref> מידאה מייצרת מכשירי תאורה, מכשירי מים, טיפול ברצפות, מכשירי מטבח קטנים, כביסה, מכשירי בישול גדולים ומכשירי קירור. יש לה גם היסטוריה ארוכה בייצור מוצרים ביתיים ומסחריים בתחום החימום, אוורור ומיזוג אוויר (HVAC). בקיץ 2016 ביצעה מידאה מהלך מתוקשר לרכישת חברת הרובוטיקה הגרמנית KUKA.<ref name="www.dw.com"></ref><ref name="roboticsandautomationnews.com"></ref> זהו היצרן הגדול בעולם של רובוטים ומכשירי חשמל.<ref></ref>

שווי החברה (ינואר 2021) 111 מיליארד דולר.

ה"ניו יורק טיימס" דיווח כי מידאה היא היצרנית הגדולה ביותר של תנורי מיקרוגל עבור מספר מותגים גדולים, כולל טושיבה, ווירפול ועוד רבים

==קישורים חיצוניים==

* 

== הערות שוליים ==

קטגוריה:חברות אלקטרוניקה סיניות
קטגוריה:חברות בשווי שוק מעל 100 מיליארד דולר
גירוש שד מעיוור ואילם

"גירוש שד מעיוור ואילם" מאת [[ג'יימס טיסו, סוף המאה ה-19]]
גירוש שד מאדם עיוור ואילם וריפויו הוא אחד מהנסים של ישו בבשורות<ref>Matthew by David L. Turner (Apr 15, 2008) page 320</ref>. הוא מופיע בבשורת מתי י"ב: 22–32, בשורת לוקס י"א: 14–23 ובבשורת מרקוס ג': 20–30<ref></ref><ref></ref><ref></ref>.

== סיפור גירוש השד ==
על פי הבשורות, ישו גירש שדים מאדם שהיה אחוז שדים וגם ריפא אותו מעיוורון ומאילמות, כך לאחר נס הריפוי וגירוש השדים, אותו אדם היה מטוהר מן השד וגם יכול היה לראות ולדבר. הקהל שצפה בכך נדהם ונוכחים מהמוני העם אמרו: "האם יכול להיות שהוא (ישו) הוא בן דוד?" ברמז לכך שהוא כנראה המשיח.

אך כאשר הפרושים שמעו זאת, הם אמרו בחוסר אמונה וביטול: "רק על ידי בעל זבול, שר השדים, הוא מגרש את השדים."

בתגובה לכך עונה להם ישו:
"כל ממלכה המחולקת כנגד עצמה תיהרס, וכל עיר או בית המחולק כנגד עצמו לא יחזיקו מעמד. אם השטן מגרש את השטן, הרי הוא חלוק כנגד עצמו. כיצד אם כן יכולה לעמוד ממלכתו? ואם אני מגרש שדים על ידי בעל זבול, על ידי מי בניכם מגרשים אותם? לכן הם יהיו אלה שישפטו אתכם. אלא שאם על ידי אצבע אלוהים אני מגרש שדים, אזי מלכות אלוהים כבר נמצאת בקרבכם" (בשורת מתי י"ב: 25-28).

"ואני שואל אתכם כיצד יכול מישהו יכול להיכנס לביתו של איש גיבור ולשדוד ולבזוז את רכושו מבלי להשתלט עליו ולכפות אותו תחילה? הרי רק לאחר שהתגבר על הגיבור הוא יוכל לבזוז את ביתו."

"כל מי שלא עומד לצדי בעצם פועל נגדי, ומי שלא אוסף איתי (כלומר אינו תורם ואף מפריע לאמונה ולתשובה לאלוהים) מפזר. ולכן אני אומר לכם, יסלחו לכם על כל חטא וגדוף כלפי בני אדם, אך חילול השם על ידי גידוף רוח הקודש לא יסלח לאיש. כל מי שמדבר דבר כנגד בן האדם (כנגד ישו עצמו) ייסלח לו, אך כל מי שמדבר נגד רוח הקודש לא ייסלח לו, לא בעולם הזה ולא בעולם הבא."

== הציטוט מהבשורות ==
=== בשורת מתי ===

=== בשורת לוקס ===

=== בשורת מרקוס ===
בבשורת מרקוס לא מופיע סיפור גירוש השד מהעיוור ואילם, אולם קיימת חזרה על הקטע שבו הסופרים (או הפרושים) מטילים ספק ביכולת הנסית של ישו שבאה מאלוהים ומייחסים את היכולת הזאת לגרש שדים לשר השדים ובעל זבול. תשובתו של ישו על כך גם היא נזכרת בקטע הזה.

== פרשנות ==
ישו מזהיר את שומעיו כי אין סליחה לא בעולם הזה ולא בעולם הבא למי שמגדף את רוח הקודש או במילים אחרות למי שמחלל את שם אלוהים. הוא בהחלט אומר שמי שמגדף אותו עצמו (את ישו) כבן אדם, ייסלח לו. אך לא ייסלח למי שמייחס את גבורתו של ישו לעשיית נסים לרבות גירוש שדים ברוח הקודש לבעל זבול, או למי שמכונה שר העולם הזה, או השטן, אדם כזה מחלל את שם אלוהים ואת רוח קודשו. ולכאלה אין סליחה לא בעולם הזה ולא בעולם הבא.

== ראו גם ==
* גירוש שדים
* ישו
* הברית החדשה
* הנסים של ישו
* משלי ישו

==קישורים חיצוניים==

== הערות שוליים ==

קטגוריה:ישו
קטגוריה:הברית החדשה
קטגוריה:נסים בנצרות
נציגויות דיפלומטיות של אוזבקיסטן בעולם

זוהי רשימת הנציגויות הדיפלומטיות של אוזבקיסטן. המדינה המרכז-אסייתית משתרעת על חלוקה פוליטית מעניינת בתחומי ההשפעה של רוסיה, סין והעולם האסלאמי. במקביל אוזבקיסטן מחפשת את הונה הכלכלי והפוליטי על ידי יצירת קשרים הן עם ארצות הברית והן עם האיחוד האירופי, על אף הביקורת על התיעוד הירוד של זכויות האדם במדינה. הרשת הדיפלומטית במדינה משקפת את העדיפויות המתחרות הללו.

== אפריקה ==
* – קהיר, שגרירות

== אמריקה ==
* – וושינגטון די. סי., שגרירות. ניו יורק, קונסוליה כללית

== אסיה ==
* – קאבול, שגרירות. מזאר-י-שריף, קונסוליה.
* – באקו, שגרירות;
* – בייג'ינג, שגרירות; גואנגג'ואו, קונסוליה כללית; שאנגחאי, קונסוליה כללית.
* – ניו דלהי, שגרירות.
* – ג'קרטה, שגרירות.
* – טהראן, שגרירות.
* – תל אביב, שגרירות.
* – טוקיו, שגרירות.
* – נור-סולטן, שגרירות; אקטאו, קונסוליה כללית; אלמטי, קונסוליה כללית.
* – כווית סיטי, שגרירות.
* – בישקק, שגרירות.
* – קואלה לומפור, שגרירות.
* – מסקט, שגרירות.
* – אסלאמאבאד, שגרירות.
* – ריאד, שגרירות; ג'דה, קונסוליה כללית.
* – סינגפור, שגרירות
* – סיאול, שגרירות
* – דושנבה, שגרירות.
* – בנגקוק, שגרירות
* – אנקרה, שגרירות; איסטנבול, קונסוליה כללית.
* – אשגבאט, שגרירות
* – אבו דאבי, שגרירות; דובאי, קונסוליה כללית.

== אירופה ==
* – וינה, שגרירות
* – מינסק, שגרירות
* – בריסל, שגרירות
* – פריז, שגרירות
* – ברלין, שגרירות; פרנקפורט, קונסוליה כללית.
* – אתונה, שגרירות
* – רומא, שגרירות
* – ריגה, שגרירות
* – ורשה, שגרירות
* – מוסקבה, שגרירות; סנקט פטרבורג, קונסוליה כללית; נובוסיבירסק, קונסוליה כללית; קאזאן, קונסוליה כללית; רוסטוב על הדון, קונסוליה כללית; יקטרינבורג, קונסוליה כללית; ולדיווסטוק, קונסוליה כללית.
* – מדריד, שגרירות
* – קייב, שגרירות
* – לונדון, שגרירות

== ראו גם ==
* יחסי החוץ של אוזבקיסטן

==קישורים חיצוניים==

קטגוריה:אוזבקיסטן: יחסי חוץ
אוזבקיסטן
פסגת נאופיט

פסגת נאופיט (באנגלית: Neofit Peak; בבולגרית: връх Неофит) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,750 מטרים מעל פני הים.

הפסגה ממוקמת 1.13 קילומטרים דרומית-מערבית לפסגת סלאבייקוב; 3 קילומטרים דרום-מערבית להר פוסטר; 2.38 קילומטרים צפון-מזרחית לפסגת ריגס; ו-10.60 קילומטרים צפון-מזרחית לכף ג'יימס.

הפסגה מתנשאת מעל קרחון גראמאדה, שמדרום לה, ומעל קרחון ארמירה שממזרח, ומדרום מזרח לה.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי חוקרים בולגריים בשנת 2009.

=== מקור השם ===

הפסגה נקראת על שם הנאופיט של רילה, שהיה נזיר, ואמן, ותרגם את התנ"ך לבולגרית מודרנית.

מבט על חופו הדרומי של האי סמית', מ[[מצר אוסמר]]

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18462&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת נאופיט] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.595508735595665,-63.020902137725834,14&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix

== הערות שוליים ==

 

נאופיט
נאופיט
כלכלת ניו אינגלנד

כלכלת ניו אינגלנד היא אחת מהכלכלות המרכזיות והחשובות בארצות הברית, בניו אינגלנד החלה המהפכה התעשייתית ומאז המהפכה הפך האזור למרכז חינוך, תעשייה ומחקר חשוב לכלכלה האמריקאית, בשל חשיבותה הכלכלית לארצות הברית בכירי מחלקת המסחר האמריקאית מכנים אותה "מיקרוקוסמוס כלכלי לארצות הברית כולה"<ref name="USDOC12"></ref>.

נכון לאוקטובר 2011 העיירה, ברלינגטון היא עם אחוז האבטלה הנמוך ביותר ועומד על כ-3.6%, לעומת זאת בלורנס היו את אחוזי האבטלה הגבוהים באזור, שעומד שם על כ-12.4%<ref></ref>.

כבר במחצית הראשונה של המאה ה-20, עבר אזור ניו אינגלנד תהליך תיעוש מהר וזאת מאחר שמרבית חברות הייצור המסורתיות העבירו את המפעלים והמשרדים שלהן לאזור המערב התיכון וחברות הרהיטים והטקסטיל החליטו לעבור לדרום, בשל כך הפך האזור עם הזמן למקום בו מרוכזים שלל תעשיות ושירותים, החל מחברות ביטוח ושירותי בריאות ועד תעשייה צבאית וחברות אלקטרוניקה, בנוסף לכך כמחצית מהדברים המיוצאים מהאזור הם מוצרים מתעשיית הרכב והחשמל וזאת במקביל לעובדה שתעשיות נוספות.

החקלאות באזור היא מאוד מוגבלת וזאת בשל האדמה הסלעית שנמצאת במרבית שטחי האזור, עם זאת בחלק הצפוני של האזור יש מספר שדות בהן מגדלים תפוחי אדמה ובמיין גדלות הרבה אוכמניות.

מלבד זאת האזור הוא אחד מהאזורים החסכניים ביותר באנרגיה בארצות הברית, כאשר כל מדינות האזור מלבד מיין מדרוגות בין עשרת המדינות החסכניות ביותר באנרגיה בארצות הברית<ref></ref>.

== הערות שוליים ==

קטגוריה:ניו אינגלנד
קטגוריה:ארצות הברית: כלכלה
הכוחות המזוינים של פולין

הכוחות המזוינים של רפובליקת פולין (בפולנית: Siły Zbrojne Rzeczypospolitej Polskiej) הם הכוחות המזוינים הלאומיים של פולין. הכוחות המזוינים כפופים למשרד ההגנה הפולני כאשר המפקד העליון הוא נשיא פולין.

הכוחות המזוינים של הרפובליקה של פולין כוללים את: וויסקה לודוב (כוחות היבשה הפולניים), מרינארקה ווג'נה (חיל הים הפולני), סילי פובייטז'נה (חיל האוויר הפולני), ווויסקה ספציאלנה (הכוחות המיוחדים הפולניים) וכוח ההגנה הטריטוריאלי הפולני.

נכון לשנת 2020, תקציב הכוחות המזוינים עמד על כ-50 מיליארד זלוטים שהם 13 מיליארד דולרים ו-2.1% מהתוצר.

הכוחות הוקמו עם עצמאות המדינה בשנת 1918, ובמתכונתו הנוכחית לאחר תום המלחמה הקרה בינואר 1990. בשנים 2002–2014 היו כוחות הצבא הפולני חלק מכוחות הקואליציה שהשתתפו במלחמת אפגניסטן בהובלת נאט"ו. מלחמה זו הייתה הגדולה ביותר במסגרת המעורבות הפולנית בנאט"ו. כוחות פולניים השתתפו גם במלחמת עיראק בשנים 2003–2008, כוחות הצבא הפולני פיקדו על האוגדה הרב-לאומית (MND-CS), שמוקמה באזור הכיבוש הדרום-מרכזי בעיראק. כוחות אלו הורכבו מחיילים מ-23 מדינות והסתכמו בכ-8,500 חיילים.

== ארגון ==
כוחות הצבא הפולניים מורכבים מ־123,700 חיילים סדירים פעילים ו-73,400 משרתי קבע. תוהים אלו מציבים את הכוחות המזוינים במקום ה-42 בעולם בגודלם. בשנת 2020 כוח הכוחות בחמשת הענפים השונים היה כדלקמן:
* 25x25 פיקסלים כוחות יבשה – 61,200 
* 25x25 פיקסלים חיל האוויר – 16,500 
* 25x25 פיקסלים חיל הים – 7,000 ~ 83 ספינות <ref><span data-segmentid="264" class="cx-segment">משת</span> </ref>
* 25x25 פיקסלים כוחות מיוחדים – 3,500 
* 25x25 פיקסלים כוח ההגנה הטריטוריאלי – 21,700

בנוסף על כך, ישנם כ-20,000 משרתים בכוחות המילואים.

==קישורים חיצוניים==

* 

== הערות שוליים ==

קטגוריה:פולין: צבא וביטחון
פולין
אימרה מיצגר

אימרה מיצגר (בהונגרית: Mitzger Imre; מרצאלי, 15 בפברואר 1875<ref></ref> – ?) היה דוקטור למשפטים, עורך דין ועורך עיתון יהודי-הונגרי, אחיו של טיבאדר מיצגר.

== קורות חיים ==
אימרה מיצגר נולד במשפחה יהודית כבנם של מיקשה מיצגר, רופא ושל צציליה קוהן. אימרה השלים את לימודיו התיכוניים בעיר נג'קניז'ה. כתלמיד כיתה ז' כבר זכה בשני פרסים ראשונים של מדליית זהב עם הסיפור ההיסטורי שלו "ימים מסוכנים". גם בכיתה ח' זכה בשתי מדליות זהב עם מאמרו על מאריה סצ'י וסיפורו הקצר פטימה. הוא סיים לימודי במשפטים בבודפשט והיה כתב-עמית של כתבי העת "הגאון ההונגרי" ושל בורשסם ינקו (1896-1898). הוא סיים משפטים בשנת 1898 והתיישב בקושיצה, שם עבד תחילה כמתמחה בעריכת דין במשך חצי שנה. במאי 1903 עבר לבודפשט ועסק שם בעריכת דין.

אימרה מיצגר כתב שירים ומאמרים לכתבי העת "סלון הונגרי" (1896), "הארץ והעולם" (1897) ול"פיגארו ההונגרי".

הוא היה העורך הראשי של היומון "יומן קושיצה" בשנת 1899, ובשנת 1901 של היומון הפוליטי "הונגריה" גם כן בקושיצה.

== עבודותיו ==
* האיש המגושם. מוֹנוֹלוֹג. 1899. (אוסף מונולוגים 82).

=== בכתבי יד ===
* בקשת יד של אדונים, מחזה עממי בשלוש מערכות. השירים של פישטה דנקו מיקשה לנדיאל. (בכורה בקושיצה, בפברואר 1898)

== לקריאה נוספת ==
* יוז'ף סיניאי: חייהם ועבודותיהם של סופרים הונגרים
* שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.
* נתוני [https://opac-nevter.pim.hu/record/-/record/PIM138098 אימרה מיצגר] בקטלוג של המוזיאון הספרותי פטפי
* פאל גויאש: חייהם ויצירותיהם של סופרים הונגרים (סידרה חדשה) 1939–1944 וכו 1990–2002

== הערות שוליים ==

קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:עורכי דין יהודים הונגרים
קטגוריה:מרצאלי: אישים
קטגוריה:הונגרים שנולדו ב-1875
קטגוריה:הונגרים שנפטרו במאה ה-20
קשת בוסמנית

קשת בוסמנית או קשת בושמנית (שם מדעי: Melanotaenia boesemani) הוא מין דג ממשפחת קשתיתיים החי במים מתוקים.

דג זה הוא מין אנדמי לאגמי איימארו ויובליהם באזור ההררי של חצי האי "ראש הציפור" שבמערב פפואה, אינדונזיה.

הדג התגלה לראשונה בשנת 1980 על ידי ג.ר. אלן ונ.ג'. קרוס. למין קשת זה, ניתן השם בוסמנית על שם האיכיולוג ההולנדי שאסף פרטים ממין זה, מארינוס בוסמן (Marinus Boeseman).

== מראה ==
חלקו הקדמי העליון של הדג בצבע כחול כהה ובטנו כסופה. חלקו האחורי צבוע בכתום עד אדום. הניגודיות בצבעו של דג הקשת גרמה לו להיות אהוד ופופולרי בקרב מגדלי דגי נוי.

כמו ברוב דגי הקשת, כהות או בהירות צבעי הדג עשויה להוות סימן למצב רוחו או לבריאותו כאשר צבעים כהים ועזים יותר מראים על דג שמח ובריא יותר.

אורכו של דג בוגר הוא 7–12 ס"מ. בצעירותו, צורת הדג מוארכת אך כשמתבגר גבו ובטנו מתעגלים כך שחלקו העליון והתחתון מקבלים צורת קשת.

==== הבחנה בין המינים ====
הזכרים גדולים יותר מהנקבות, באורך ובגובה. כמו כן, צבע הזכרים חזק יותר משל הנקבות וסנפיריהם ארוכים יותר במידה מסוימת.

== בשבי ==
=== תנאים נדרשים ===
* טמפרטורה: 22–28°C.
* חומציות: 6.0–8.0.
* קשיות: 4–14.
* מיכל בנפח של כ-200 ליטר.

=== התנהגות ===
הקשת הבוסמנית היא דג חברתי ופעיל מאוד באקווריום, לכן מגדלים מנוסים נוהגים לגדלו בלהקה של לפחות 5 פרטים. לדג זה מזג שקט וחברותי ולכן יעדיף שותפים שקטים וחברותיים. יבלע דגים ורכיכות המסוגלים להיכנס לפיו. הקשת הבוסמנית רגילה לשחיה במרחבים ולכן מחסור במרחב פתוח עלול לגרום לה לנזק.

=== תזונה ===
הקשת הבוסמנית היא אוכלת כל, עם זאת תעדיף בעיקר מזון בשרי.

=== רבייה ===
הנקבה מטילה את הביצים אך לא משגיחה עליהן לאחר ההטלה. לאחר 8–11 ימים הביצים יבקעו ולאחר כשנה יגיעו לבגרות מינית.

== קישורים חיצוניים ==

* [http://www.aquarium.org.il/ויקיפיש-קשת-בושמנית-2 קשת בוסמנית], באתר אקווריום
* [http://www.aqua.org.il/aquadex/profile.php?id=880 קשת בוסמנית], באתר אקווה, האתר הישראלי לדגי נוי

== הערות שוליים ==

קטגוריה:בעלי חיים שתוארו ב-1980
קטגוריה:טקסונים שתוארו בידי ג'רלד ר. אלן
קטגוריה:אידרונאים
קטגוריה:אינדונזיה: דגים
אמרסון רויאל

אמרסון אפרסידו לייט דה סוזה ג'וניור (בפורטוגזית: Emerson Aparecido Leite de Souza Junior; נולד ב-14 בינואר 1999), הידוע יותר בשם אמרסון רויאל או בפשטות אמרסון, הוא כדורגלן ברזילאי המשחק בעמדת המגן ימני משחק בנבחרת ברזיל ובמילאן מהסרייה א'.

== קישורים חיצוניים ==

==הערות שוליים==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:סאו פאולו: כדורגלנים
קטגוריה:כדורגלני אתלטיקו מיניירו
קטגוריה:כדורגלני ברצלונה
קטגוריה:כדורגלני ריאל בטיס
קטגוריה:כדורגלני טוטנהאם הוטספר
קטגוריה:כדורגלני נבחרת ברזיל
קטגוריה:כדורגלני קופה אמריקה 2021
קטגוריה:ברזילאים שנולדו ב-1999
הסכם סחר חופשי

הסכם סחר חופשי (FTA) הוא הסכם על פי החוק הבינלאומי, שמטרתו להקים אזור סחר חופשי בין מדינות שחתמו על שיתוף פעולה בהסכם. החוזה בדרך כלל מצמצם מכסים והגבלות כלכליות על מנת לעודד סחר בינלאומי.<ref name="The Balance"></ref> הסכמים כאלה לרוב "כוללים סעיפים על הקלות בסחר וקביעת כללים בתחומים כמו השקעות, קניין רוחני, רכש ממשלתי, סטנדרטים טכניים ונושאים סניטריים ופיטוסניטריים".<ref></ref>

ההסכם הכללי על מכסים וסחר משנת 1994 הגדיר במקור הסכמי סחר חופשי כאלו הכוללים בסחורות בלבד.<ref></ref> הסכם שמטרתו דומה (כלומר לשחרר של סחר השירותים) נקרא על פי סעיף V כ"הסכם אינטגרציה כלכלי ".<ref>

</ref> בפועל, המונח נמצא כיום בשימוש נרחב בתחומי מדע המדינה, הדיפלומטיה והכלכלה על מנת להתייחס להסכמים המכסים לא רק סחורות אלא גם שירותים ואפילו השקעות. הוראות סביבתיות הפכו נפוצות יותר ויותר בהסכמי השקעות בינלאומיים, כמו הסכמי הסחר החופשיים.<ref></ref>

ה-OED מתעד את השימוש בביטוי "הסכם סחר חופשי" בהתייחס למושבות האוסטרליות כבר משנת 1877.

== ישראל ==

לישראל ישנם הסכמי סחר חופשי עם מדינות האיחוד האירופי, ארצות הברית, איגוד הסחר החופשי האירופי, טורקיה, מקסיקו, ירדן, מצרים ומדינות מרקוסור.<ref></ref>

במאי 2021 דווח כי ישראל וקוריאה הדרומית יחתמו על הסכם סחר חפשי.

ב-1 באפריל 2022, חתמו ישראל ואיחוד האמירויות הערביות על הסכם סחר חופשי.

== ראו גם ==
* סחר חופשי
* הסכם סחר

==קישורים חיצוניים==

* [https://kohelet.org.il/wp-content/uploads/2019/01/KPF094_Int.Trade_Web_130119.pdf מילקי ייקח חולצות זולות], דצמבר 2018, אורי כץ, פורום קהלת

== הערות שוליים ==

קטגוריה:הסכמי סחר
בית המשפט העליון של ספרד

בית המשפט העליון של ספרד (בספרדית: Tribunal Supremo) הוא בית המשפט העליון בממלכת ספרד. בית המשפט הוקם במקור על פי סעיף V לחוקה משנת 1812 וכיום פועל כיום מתוקף סעיף VI לחוקה החדשה משנת 1978, ויש לו סמכות שיפוט מקורית בתיקים נגד פקידים בכירים בממלכה, ובמקרים הנוגעים להפרת החוק על ידי המפלגות הפוליטיות במדינה. בית המשפט הוא גם הערכאה העליונה לערעורים. לבית המשפט יש את היכולת להפעיל ביקורת שיפוטית, למעט בעניינים חוקתיים השמורים לבית המשפט החוקתי.

כפי שנקבע בחוק האורגני של השופטים משנת 1985, מורכב בית המשפט מנשיא בית המשפט העליון , סגן נשיא בית המשפט העליון, יושבי ראש הלשכות ומספר לא מוגדר של שופטים. כל השופטים מועמדים לתפקידם על ידי מועצת המשפט, וממונים על ידי המלך לכהונה לכל החיים עד גיל 70. בהגיע השופטים לגיל זה עליהם לפרוש (אלא אם כן הם מבקשים הארכה לשנתיים).

בית המשפט נפגש במנזר סיילס ריאלס במדריד, בירת ספרד. אבטחת הבניין ועובדיו מופקדת בידי הקומיסריון המיוחד של בית המשפט העליון, ויחידת חיל המשטרה הלאומי.

== סמכויות ==
בית המשפט העליון הוא הסמכות המשפטית העליונה והמוצא האחרון לערעורים ומרבית עבודתו היא אכן בערעורים על החלות בתי המשפט האחרים והשוליים במדינה.

בית המשפט העליון אחראי על טיפול בתלונות משמעותיות על מעשי עוולה לכאורה כנגד גורמים בולטים כמו שרי ממשלה, חברי קונגרס הנציגים, סנאטורים, חברי הפרלמנטים האזוריים השונים, שופטים בכירים, כולל נשיא ושופטי בית המשפט החוקתי.

בנוסף על כך, בית המשפט עוסק בפרשיות העוסקות במפלגות הפוליטיות במדינה.

ככלל, אין דרך לערער על החלטת בית המשפט העליון, אף שבעניינים פליליים המלך רשאי להשתמש ברחמיו לפסול עונשים שהוטלו או אושרו על ידי בית המשפט העליון. על פי החוקה, ערעורים כאלה נפתרים במועצת השרים ולאחר מכן באופן פורמלי מאושרים על ידי המלך כראש המדינה.

== בית המשפט החוקתי ==

בית המשפט החוקתי יכול באופן חריג לבטל את החלטות בית המשפט העליון אם הייתה פגיעה בזכויות ובחירויות האזרחים המגולמות בחוקה הספרדית (סעיפים 14 עד 29 ו-30.2, הנוגעים לזכויות יסוד) - או בהחלטות הנובעות מבית הדין האירופי לזכויות אדם וסעיפי האמנה האירופית לזכויות אדם.

== ראו גם==
* פוליטיקה של ספרד

==קישורים חיצוניים==

* 

ספרד
קטגוריה:ספרד: חוק ומשפט
קרן טנא

קרן טנא (באנגלית: Tene Capital) היא קרן השקעות פרטית ישראלית שנוסדה בשנת 2004 על ידי ד"ר אריאל הלפרין. ההשקעות של הקרן מתרכזות בחברות תעשייה ישראליות עם פוטנציאל פיתוח וצמיחה מחוץ לישראל, אחרי שבתחילת דרכה הדגש שלה היה השקעות בחברות קיבוציות.<ref></ref>

==היסטוריה==
בשנת 2004 גייסה את הקרן הראשונה שלה, בגובה 70 מיליון דולר, וביצעה 6 השקעות בחברות: אבן קיסר, נטפים, בלו - אי טכנולוגיות מים, EMI Microwave, אמן יציקות בלחץ גבוה, ו- Hanita Coatings.

בשנת 2006 גייסה קרן שנייה בגובה 160 מיליון דולר וביצעה 9 השקעות בחברות: קיונרג'י, ח.א.ג. מוצרים רפואיים (1992), אס.סי.אר. (מהנדסים), פישמן טכנולוגיות תרמיות, פלזית תעשיות, אבן קיסר, טלדור כבלים ומערכות, כרומגן, ריקור מערכות ואקום וקריאוגניקה.

בשנת 2013 גייסה קרן שלישית בגובה 310 מיליון דולר וביצעה 9 השקעות בחברות: אבן קיסר, טלפייר, מעבדות שרון, סקודיקס, Ortal, תנובות שדה ומטע, TIBA Parking, גדות אגרו, קבוצת גדות.

בשנת 2017 גייסה קרן רביעית בגובה 410 מיליון דולר וביצעה 7 השקעות בחברות: noga, חוליות, habonim, דלתות חמדיה, אופטימקס, טרפילוג, Ahern.

==קישורים חיצוניים==
* 

==הערות שוליים==

טנא
קרל ראל

קרל ראל (בגרמנית: Carl Rahl; 13 באוגוסט 1812 – 9 ביולי 1865) היה צייר אוסטרי.

== קורות חייו ==
ראל נולד בווינה לקרל היינריך ראל (1779–1843), חרט. הוא למד באקדמיה לאמנויות יפות בווינה וזכה בפרס בגיל 19. משם נסע למינכן, שטוטגרט, הונגריה ובשנת 1836 לאיטליה. הוא נשאר באיטליה בין השנים 1836 עד 1843, שם למד במיוחד בבתי הספר האמנותיים הוונציאניים והרומאים.

סגנונו של ראל, במיוחד השקפותיו על צבע ופרספקטיבה, התגבשו במידה רבה במהלך שנותיו ברומא. הוא חזר לאחר 1843 לווינה למשך שנתיים, ואז ניהל חיי נודד במשך חמש השנים הבאות, נסע דרך הולשטיין, פריז, רומא, קופנהגן ומינכן, והתפרנס כצייר פורטרטים.<ref>C. Bodenstein: Rahl, Carl. In: Allgemeine Deutsche Biographie (ADB). Band 27, Duncker & Humblot, Leipzig 1888, S. 167–172.</ref>

בשנת 1850 הוא מונה לפרופסור באקדמיה לאמנויות יפות בווינה, אך מסיבות פוליטיות פוטר עד מהרה מהתפקיד. לאחר מכן פתח בית ספר פרטי לאמנות, שהתרחב במהירות לסטודיו שהפיק ציורים בקנה מידה מונומנטלי וזכה להצלחה ניכרת. בין תלמידיו הבולטים היו אדוארד ביטרליך, אוגוסט אייזנמנגר, יוזף מתאוס אייגנר, קרולי לוטס, כריסטיאן גריפנקרל, גוסטב גאליה.

== יצירתו ==
ראל הוזמן על ידי הפילנתרופ היווני סימון סינאס לצייר מספר עבודות לחזית ולמבוא הכנסייה היוונית בווינה, שנבנה אז על ידי האדריכל הנאו-קלאסי הדני-אוסטרי תאופיל הנסן. בנוסף הזמין סינאס ארבעה ציורים המתארים את גיבורי מלחמת העצמאות היוונית, וארבעה ציורים נוספים לקישוט מקום מגוריו.<ref></ref>

ראל עיטר את ארמון טודסקו עם ייצוגים מהמיתולוגיה היוונית. בשנת 1864 הוא צייר מספר דמויות אלגוריות בחדר המדרגות של המחזיאון. בתקופה זו הוא צייר גם כמה ציורי קיר בווילה של גמונדן, וקומפוזיציה לאולם אירועים של טירת אולדנבורג ומחזור מסיפור הארגונאוטים.

כמו כן, הוא צייר בבניין האקדמיה באתונה, שתוכנן על ידי תיאופיל הנסן בשנת 1859 ובוצע על ידי ארנסט זילר (הושלם בשנת 1885), וציורים באכסדרה של הבניין המרכזי של האוניברסיטה הלאומית באתונה, שתוכנן על ידי כריסטיאן הנסן (אחיו של תיאופיל הנסן). הציור המרכזי מציג את מייסד האוניברסיטה, מלך אוטו הראשון מיוון, מוקף במוזות; בפרסקו השמאלי נראה פרומתאוס מוריד אש מהר אולימפוס.

בשנותיו המאוחרות הוא צייר ציורי נוף לבניין האופרה החדשה (Neue Oper), שנמשכו לאחר מותו על ידי תלמידיו. הוא תכנן את המסך הראשי בווינה, ששימש בהופעות של אופרות טרגיות. העיצוב הושלם לאחר מותו על ידי תלמידו כריסטיאן גריפנקר, וצויר על ידי אדוארד ביטרליך.

== גלריה ==
<gallery mode="packed" heights="170">
File:Carl Rahl - Die Kundschafter mit der Traube - 5273 - Österreichische Galerie Belvedere.jpg

File:Carl Rahl - Moses beschützt die Töchter Requels - 2437 - Österreichische Galerie Belvedere.jpg

File:Carl Rahl - Italienische Landschaft - 9522 - Österreichische Galerie Belvedere.jpg
File:Carl Rahl - Luise von Schwind, die Gattin des Malers Moritz von Schwind - 2599 - Österreichische Galerie Belvedere.jpg
File:Carl Rahl - Das Gleichnis vom unfruchtbaren Feigenbaum - 5651 - Österreichische Galerie Belvedere.jpg
File:Carl Rahl - Hofrat Burian - 1777 - Österreichische Galerie Belvedere.jpg
</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:ילידי 1812
קטגוריה:אוסטרים שנפטרו ב-1865
אין שום אלטרנטיבה

השפעת הסיסמה מחוץ לפוליטיקה הבריטית: פוסטר של [[המפלגה הנוצרית-דמוקרטית הגרמנית משנת 1994 עם הסיסמה "אין שום אלטרנטיבה"]]
"אין שום אלטרנטיבה" (באנגלית: There is no alternative, ובראשי תיבות: TINA) הייתה סיסמה אשר שימשה לעיתים קרובות את ראש ממשלת בריטניה השמרנית מרגרט תאצ'ר.

הביטוי נועד להדגיש את טענתה של תאצ'ר כי כלכלת השוק היא המערכת היחידה שעובדת, ומכיוון שאין שום דרך כלכלית בת קיימא אחרת הדיון על כך הסתיים. אחד ממבקריה, אשר התנגד לשיטה כלכלית זו, אפיין את משמעות הביטוי כ"קפיטליזם גלובלי, כלומר שווקים חופשיים וסחר חופשי היו הדרכים הטובות ביותר לבנות עושר, להפיץ שירותים ולפתח את כלכלת החברה. חוסר הפיקוח הוא מעולה, אם לא אלוהי". לעומת זאת, תאצ'ר תיארה את תמיכתה בשווקים כתוצאה מטיעון מוסרי בסיסי יותר- היא טענה כי המוסר האנושי חייב להתבסס על בחירתו חופשית.

ב-2013, ראש הממשלה השמרן דייוויד קמרון החיה את הביטוי, זאת כשציין ביחס לתוכנית הצנע כי .

== ראו גם ==
* היד הנעלמה
* ליברליזם כלכלי

== הערות שוליים ==

קטגוריה:קפיטליזם
קטגוריה:ביטויים ומושגים פוליטיים בריטיים
קטגוריה:סיסמאות
Alte Kameraden

[[קארל טייקה ב-1895]]
Alte Kameraden, מגרמנית (מילולית: "חברים ותיקים") הוא מארש גרמני מפורסם אשר משמש גם כהמנונו הרשמי של בית הספק לקצינים של חיל האוויר הצ'יליאני.

==היסטוריה==
Alte Kameraden הוא מארש אשר נכתב בסביבות 1889 באולם, גרמניה, על ידי המלחין הצבאי קארל טייקה. טייקה כתב קטעים רבים ללהקת הצעדה של הגדוד המלך קארל מס. 123. כשהביא את הטיוטה הראשונית של היצירה, אמר לו הקאפלמייסטר אולטה בפשטות: "יש לנו מספיק צעדות מוזיקליות, זרקו את זה לתנור!". פרשה זו הובילה לעזיבתו של טייקה את הגדוד, בעוזבו, כינה טייקה את היצירה אז בשם: Alte Kameraden. מו"ל רכש ממנו את השיר תמורת 25 מארקים מזהב. בשנת 1895 היצירה הוצגה לראשונה על ידי פריץ קולר. בהמשך הפך Alte Kameraden לאחד המארשים הפופולרים ביותר בעולם. הוא הושמע בשנת 1937 בטקס ההכתרה של מלך אנגליה, ג'ורג' השישי. את הצעדה ניתן גם כן לשמוע בסרט המלאך הכחול (Der blaue Engel).

==מילות השיר==
{| class="wikitable"
|+ טקסט הכיתוב
|-
! עברית !! גרמנית
|-
| ידידים ותיקים צועדים על ארץ,
אחוזים בחברות אמיתית,
בין אם בצורך או סכנה.
תמיד שומרים הם על כך.

במהלך ההתקפה הדברים מתרחשים במהירות,
הניצחון יביא לנו תהילה וכבוד.
בואו, חברים, הבה נטענה מחדש,
זו המוזיקה הצועדת שלנו.

במהלך התרגילים, 
השתלט הגדוד על רבעים מהכפר השכן,
ובפונדק פיטפטנו עם הבנות ובתו של בעל הבית.

צוחקים בצחוק, צוחקים בצחוק,
היום זה היום.
מחר, מי יודע כמה רחוק יהיה גדוד מפה.
ידידים, הפרידה הזו היא מנת חלקינו
אז קחו את הכוס ואנו צועקים "לחיים!".

יין ישן מזכיר לנו את איתן הנעורים,
כיוון שטעם היין הינו כטעם סם החיים.
גם אם אנו זקנים, לבנו נשאר צעיר,
זוכר את שהיינו ואת שעברנו.

בין אם בשמחה, בין אם במצוקה,
אנו נשארים נאמנים עד המוות.
שתו ומלאו שוב
ובואו נהיה חברים ותיקים.

גם אם אנו זקנים, הלב נשאר צעיר,
מעונג בזכרונות העבר.
שתו ומלאו שוב
ובואו נהיה חברים ותיקים.
 || Alte Kameraden auf dem Marsch durchs Land
Schließen Freundschaft felsenfest und treu.
Ob in Not oder in Gefahr,
Stets zusammen halten sie auf's neu.

Zur Attacke geht es Schlag auf Schlag,
Ruhm und Ehr soll bringen uns der Sieg,
Los, Kameraden, frisch wird geladen,
Das ist unsere Marschmusik.

Im Manöver zog das ganze Regiment
Ins Quartier zum nächsten Dorfhauselement
Und beim Wirte das Geflirte
Mit den Mädels und des Wirtes Töchterlein.

Lachen scherzen, lachen scherzen, heute ist ja heut'
Morgen ist das ganze Regiment wer weiß wie weit.
Kameraden, ja das Scheiden ist nun einmal unser Los,
Darum nehmt das Glas zur Hand und wir rufen "Prost".

Alter Wein gibt Jugendkraft
Denn es schmeckt des Weines Lebenssaft.
Sind wir alt, das Herz bleibt jung
Und gewaltig die Erinnerung.

Ob in Freude, ob in Not,
Bleiben wir getreu bis in den Tod.
Trinket aus und schenket ein
Und laßt uns alte Kameraden sein.

Sind wir alt, das Herz bleibt jung,
Schwelgen in Erinnerung.
Trinket aus und schenket ein
Und laßt uns alte Kameraden sein.
|}

==ראו גם==
* מארש קוניגראץ
* Preußens Gloria

==קישורים חיצוניים==

* 
* 
* [http://victor.library.ucsb.edu/index.php/talent/detail/46083/Teike_Carl_composer קארל טייקה], באתר Victor Records

==הערות שוליים==

קטגוריה:שירים בגרמנית
קטגוריה:שירים על חברות
קטגוריה:מארש
אנתוני בואנס

אנתוני בואנס (באנגלית: Anthony Bowens; נולד ב-18 בדצמבר 1990) הוא מתאבק אמריקאי, המופיע בארגון ההיאבקות All Elite Wrestling (AEW).

==ביוגרפיה==

בואנס נולד ב-18 בדצמבר 1990 בניו ג'רזי, ארצות הברית. הוא שיחק בייסבול במשך 11 שנים עד שאישיות ההיאבקות, סנטינו מארלה, שאל אותו אם בכוונתו לעשות הסבה לענף ההיאבקות המקצועית. תחת תיווכו של מארלה, הוא הציג בפניו את המאמן פאט באק, שתחתיו בואנס התאמן כדי להפוך למתאבק.

==קריירת היאבקות מקצועית==

בואנס החל להתאמן בשנת 2012, כשערך את קרב הבכורה שלו בזירה שנה לאחר מכן. בנובמבר 2016, הוא ספג זעזוע מוח במהלך קרב, שהשתתף בתוכנית NXT של ארגון ההיאבקות WWE. בנובמבר 2020, הנשיא והמנכ"ל של ארגון ההיאבקות All Elite Wrestling (AEW), טוני חאן, הודיע שבואנס חתם על חוזה לחמש שנים בארגון ביחד עם מקס קאסטר; עוד נודע שהשניים יהיו צמד שייקרא בשם The Acclaimed. לאחר רצף ניצחונות מרשים, השניים איתגרו את היאנג באקס (מאט ג'קסון וניק ג'קסון) לקרב על אליפות הזוגות של AEW, לעומת זאת, הם הפסידו בקרב זה במסגרת פרק של התוכנית Dynamite, שנערך ב-23 בדצמבר. ב-8 באוקטובר 2021 בפרק של התוכנית Rampage, The Acclaimed כשלו בניסיונם לזכות באליפות הזוגות של AEW, לאחר שהפסידו לאלופי הזוגות, הלוצ'ה בראדרס (פנטה אל זרו מיידו וריי פיניקס). ב-5 בנובמבר בפרק של התוכנית Rampage, בואנס נחל הפסד לבריאן דניאלסון. ב-10 בנובמבר בפרק של התוכנית Dynamite, בואנס נחל הפסד נוסף, הפעם לג'ונגל בוי כתוצאה מהכנעה. ב-17 בנובמבר בפרק של התוכנית Dynamite, בואנס וקאסטר הפסידו לדאנטה מרטין וליאו ראש. ב-28 בינואר בפרק של התוכנית Rampage, בואנס הפסיד לג'ון מוקסלי. ב-25 בפברואר בפרק של התוכנית Rampage, בואנס נחל הפסד לאורנג' קאסידי בקרב העפלה לקרב סולם פני המהפכה של האירוע Revolution. ב-3 באוגוסט בפרק של התוכנית Dynamite, בואנס וקאסטר גברו על גאן קלאב (אוסטין גאן וקולטן גאן) בקרב דאמפסטר (קרב שבו המנצח נקבע לאחר זריקת יריבו אל תוך פח אשפה וסגירתו). בפרק הספיישל Grand Slam של התוכנית Dynamite, שהתקיים ב-21 בספטמבר, השניים (כשלצידם המנג'ר בילי גאן), זכו באליפות הזוגות של AEW לצמד Swerve In Our Glory (קית' לי וסוורב סטריקלנד).

==חיים אישיים==

בואנס הוא גיי מוצהר.

==אליפויות והישגים==

* הישגים בארגון ההיאבקות All Elite Wrestling – AEW
** אליפות הזוגות של AEW (פעם אחת) <small> - ביחד עם מקס קאסטר</small>
** אליפות השלשות של AEW (פעם אחת) <small> - ביחד עם מקס קאסטר ובילי גאן</small>

* הישגים בארגון ההיאבקות Independent Wrestling Federation – IWF
** אליפות ג'וניור במשקל כבד של IWF (פעמיים)

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-304 מתוך 500 המתאבקים הטובים ביותר לשנת 2021

* הישגים בארגון ההיאבקות WrestlePro
** אליפות WrestlePro (3 פעמים)

==קישורים חיצוניים==

* [https://www.mako.co.il/pride-news/global/Article-89b596c07fa9d71026.htm "התנגדו לשנאה": כוכב ההיאבקות נלחם בהומופוביה] באתר מאקו

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-AEW
קטגוריה:בוגרי אוניברסיטת מונטקלייר
קטגוריה:אמריקאים שנולדו ב-1990
קרחון אראגו

קרחון אראגו (באנגלית: Arago Glacier) הוא קרחון באזור חוף דנקו, של ארץ גרהאם, שבאנטארקטיקה.

הקרחון נשפך אל מפרץ אנדוורד, צפונית מזרחית לקרחון מוזר, בחוף המערבי של ארץ גרהאם.

שיא גובהו של הקרחון מצוי בגובה של 692 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה לראשונה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד, אשר יצאו מהאי דנקו בעונת המחקר (הקיץ האנטארקטי) 1956–1957, ועל תצלומי אוויר שצולמו על ידי חברת האנטיג אירוסרוויירס בע"מ בין השנים 1956–1957.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של פרנסואה ז'אן דומיניק אראגו (François Arago), גאודז צרפתי, אשר הוכיח לראשונה בשנת 1839 את היישום של צילום לצורכי מיפוי.

שם זה ניתן לקרחון, בדומה לשנות אתרים נוספים באזור הקרויים על שם חלוצים בתחום הפוטוגרמטריה (כגון קרחון רודולף, וקרחון מוזר).

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:532 קרחון אראגו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107544 קרחון אראגו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=451&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אראגו] באתר הגאזט האנטארקטי המשווה SCAR של ממשלת אוסטרליה
* [http://aq.geoview.info/arago_glacier,6633005 תצלום לוויין של אזור קרחון אראגו]
* [http://distancebetween.info/arago_glacier מחשבון מרחקים - המרחק מקרחון ארגו לאתרים סמוכים]

== הערות שוליים ==

אראגו
קרב ג'זין (1941)

קרב ג'זין (13 ביוני 1941) היה חלק מתמרונה של הדיוויזיה השביעית האוסטרלית לביירות במהלך תמרון בן ארבעה שבועות של המערכה בסוריה ולבנון של בעלות הברית נגד כוחות צרפת של וישי בסוריה ובלבנון.

ג'זין, לבנון, נמצאת בערך באמצע גבול לבנון לארץ ישראל וביירות.<ref></ref> <ref></ref>

קרב זה היה אחד ממספר קרבות קשים במהלך ההתקדמות האוסטרלית לביירות משטחי המנדט.<ref></ref><ref></ref> כוחות אוסטרלים מחטיבה 25 (בלי גדוד 2/33) תקפו את ג'זין ב-1 ביוני 1941, לאחר כיבוש של מרג' עיון, שאותה כבשו בעלות הברית באופן זמני ב-11 ביוני 1941, ואיפשר למפקד הדיוויזיה האוסטרלית השביעית. מיג'ור ג'נרל ג'ון לאווראק, להחליף את משימת חטיבה 25 והורה לה לנוע צפונה לעבר ג'זין, חטיבה 25 השאירה כוח קטן שהחזיק את מרג' עיון וספג התקפה נגדית קשה.

במהלך הלחימה על ג'זין, כשפלוגתו נפגעה מאש מקלעים עזה, טוראי ג'ים גורדון, מגדוד 2/31, זחל קדימה וניטרל את עמדת אויב ברובה ובכידון. לגורדון, במקור מרוקינגהם, אוסטרליה המערבית, הוענק צלב ויקטוריה על מעשיו ליד ג'זין. <ref></ref>

בסיס הצבא ג'זין בטאונסוויל, קווינסלנד, נקרא על שם הקרב הזה.<ref name="Jezzine"></ref>

מערבה משם, על החוף, תקפה החטיבה ה-21 האוסטרלית את צידון בין 13 ל-15 ביוני, כחלק מהמערכה על דאמור. יום לאחר נפילת צידון חסמו האוסטרלים את הדרך בין צידון לג'זין.<ref name="harriott"></ref>

== לקריאה נוספת ==
<div class="mw-content-ltr">
* 
* 
</div>

== הערות שוליים ==

קטגוריה:המערכה בסוריה ובלבנון במלחמת העולם השנייה

קטגוריה:מלחמת העולם השנייה: 1941
אליקים גצל המילזאהגי

אליקים גצל בן יהודה המילזאהגי (1780 – 17 ביולי 1854) מבראד, הידוע גם בראשי התיבות ראבי"ה, היה רב וחוקר קבלה יליד פולין שחי בגליציה. הוא היה מחלוצי הגישה הביקורתית במספר תחומים ובעיקר בחקר ספר הזוהר.

== ביוגרפיה ==
אליקים גצל המילזאהגי נולד בעיירה הפולנית סמיאלה. הוא התיישב בגליציה, שם למד אצל המקובל רבי ישראל חריף מסטנוב. הוא שימש תקופה מסוימת כרבה של עיירה קטנה אך פרש מטעמים שאינם ברורים, ומאוחר יותר כמורה וסוחר בלבוב וברודי. בברודי למד בתמיכת יששכר בריש בלומנפלד מברודי שאף סייע בהדפסת ספרו.

אליקים גצל המילזאהגי נפטר בברודי, בכ"א בתמוז ה'תרי"ד, 17 ביולי 1854.

== חיבוריו ==
המילזאהגי חיבר קרוב לשבעים ספרים, בעיקר על תלמוד וקבלה. ספרו היחיד שפורסם היה ספר ראביה<ref>אופן, ה'תקצ"ז-1837. נדפס בחלקו הגדול ב-1834.</ref> (ראשי התיבות של שמו: רבי אליקים בן יהודה המילזאהגי), בו הוא מותח ביקורת על ספרו של יום-טוב ליפמן צונץ משנת ה'תקצ"ג, על פיוטי רבי אלעזר בירבי קליר ועל שלמה יהודה רפפורט (שי"ר). בספר הוא גם מבקר את התומכים בגימטריה, הם לדבריו "מקרה גמור".<ref>ספר ראביה, דף יז ע"ב-כא ע"ב.</ref> כמו כן הוא כתב חיבור על ספרות הקבלה בכלל והספר הזוהר בפרט, כשהוא מתבסס בין השאר על ספר מטפחת ספרים אותו מתאר בספר כ"קרובו".

במהדורת סדר הדורות שהדפיס הרב ישעיה אשר זליג מילר הובאו כשש מאות הגהות מכתב יד על הספר, שלטענתו ייתכן שהמילזאהגי כתב אותם.

קיים כתב יד שלו ובו הגהות על ספר שם הגדולים, הגהות לספר פסיקתא רבתי, פירוש לסידור התפילה בשם בית אליקים, קונטרס נגד חבורת הרואים, חיבור בשם זהרי ראבי"ה, פרדס ראבי"ה - השגות על שד"ל, נדפס בכתב העת כרם חמד, וספר בשם אוצר ראבי"ה אשר בו פרשנות לספר רזיאל המלאך.

הוא כתב גם ספרי פרשנות שלא פורסמו על ספר הזוהר, ספר רזיאל המלאך ופסיקתא דרב כהנא. הוא פרסם בעיתונות היהודית מאמר בגרמנית ובו הוקעה על זיופים לכאורה של החכם הקראי אברהם פירקוביץ'. כמו כן הוא התיר בחיבור בשם "מרכבת אש" נסיעה ברכבת בשבת.

== לקריאה נוספת ==
* אליקים גצל המילזאהגי, מהדורת 1901–1906 של האנציקלופדיה היהודית 
* ישעיה תשבי, משנת הזוהר, מוסד ביאליק, ירושלים, ה'תשי"ז, חלק א', עמודים 59–60
*דניאל אברמס, "תקדימים במחקר הטקסטואלי של ספרות הקבלה במאה הי"ט: ספר זוהרי ראביה לאליקים מלזאהגי", קבלה כרך לא עמ' 7 - 25, לוס אנג'לס תשע"ד.

== קישורים חיצוניים ==
* [https://library.osu.edu/projects/hebrew-lexicon/03210.php אליקים גצל המילזאהגי], לקסיקון הספרות העברית החדשה.
* יונתן מאיר, "[https://library.osu.edu/projects/hebrew-lexicon/03210-files/03210204.pdf השכלה ואזוטריקה בגליציה: כתביו הגנוזים של אליקים גצל המילזאהגי]", קבלה לג (תשע"ה), עמ' 273–313.
* 
* [https://merhav.nli.org.il/primo-explore/search?query=creator,contains,מילזהגי%2c+אליקים+בן+יהודה&vid=NLI&lang=iw_IL אליקים גצל המילזאהגי] באתר הספרייה הלאומית
* 

== הערות שוליים ==

קטגוריה:סופרים כותבי עברית
קטגוריה:פרשני התלמוד
קטגוריה:מחברי ספרי קבלה
קטגוריה:רבנים פולנים
קטגוריה:מקובלים
קטגוריה:רבנים גליציאנים
קטגוריה:חוקרי קבלה
קטגוריה:מגיהי ספר סדר הדורות
קטגוריה:ילידי 1780
קטגוריה:פולנים שנולדו ב-1854
קטגוריה:נפטרים ב-1854
שיטת קול

שיטת קול (גם שיטת קול-קולטנובסקי) היא פתיחת שחמט המתחילה במהלכים הבאים:

# ד4 ד5
# פ-ו3 פ-ו6
# ה-3

זוהי פתיחה בה ניתן להשתמש כנגד כל הגנה שחורה והיא פחות מסוכנת ללבן מפתיחות אחרות.

וריאציה זו של משחק חייל המלכה הבודד מאופיינת בפיתוח שיטתי אם כי צנוע של החלקים המינוריים של הלבן כדי לתמוך במעבר מהיר של רגלי למשבצת ה4. שיטת קול נחשבת לסולידית, אך לא גמישה.

קוד ECO עבור שיטת קול הוא [https://www.365chess.com/eco/D05_Colle_system D05].

== היסטוריה ==
השיטה הוצגה בשנות העשרים על ידי המאסטר הבלגי אדגר קול. לאחר מכן פותחה עוד יותר על ידי ג'ורג' קולטנובסקי.

קול וקולטנובסקי זכו כל אחד בנפרד בטורנירים רבים בשנות העשרים והשלושים. קול סיים לפני טרטקובר, אויבה ורובינשטיין בזמנים שונים.<ref></ref> הפתיחה אף כונתה "שיטת קול האימתנית".<ref></ref> ג'ורג' קולטנובסקי, בספרו "שיטת קול", אמר כי הוא מציע "פיתוח סולידי", קומבינציות ומשחק סיום הגון, מה שמעניק ללבן "סיכויים טובים לא להפסיד מול שחקן חזק יותר".<ref></ref> שחקנים כמו קפבלנקה וטל מצאו דרכים להוציא את העוקץ מכמה מקוויה השונים. קו אחד כזה שנבדק הוא 3. ... רז5, המכונה לפעמים "אנטי קול".<ref></ref>

== תוכנית עבור הלבן ==
בהתעלם מתגובותיו של השחור, ובהתייחס למהלכים של הלבן בלבד, התוכנית האופיינית היא כדלקמן:
{| class="wikitable" style="margin:auto;"
|
|-
|
# ד4
# פ-ו3
# ה-3
# ר-ד3
# 0-0
# צ-ה1
# ג3
# פ-בד2
# ה-4

#
|}
זוהי תוכנית פיתוח סולידית לחלוטין ולכן אינה יכולה להציע יותר משוויון כנגד תגובה שחורה נמרצת.

התוכנית האסטרטגית שעומדת מאחורי שיטת קול היא להתקיף את צד המלך. פרש המלך השחור יוחלף ב-ה4, או יוסט על ידי קידום הרגלי מה4 לה5. הדבר מסיר שמירה ממשבצת ח7, ולעיתים קרובות, מאפשר הקרבת רץ קלאסית ב-ח7 כתחילת מתקפת מט. יש המכנים זאת "ההקרבה של קול".

== שיטת קול-צוקרטורט ==
{| class="wikitable" style="margin:auto;"
!שיטת קול-צוקרטורט
|-
|
|-
|
# ד4 ד5
# פ-ו3 ה-6
# ה-3 פ-ו6
# ר-ד3 ג5
# ב-3 פ-ג6
# 0-0 ר-ד6
# ר-ב2 0-0

#
|}

וריאציה אחת של שיטת קול היא שיטת קול–צוקרטורט (על שם יוהנס צוקורטורט), המאופיינת בפיתוח הרץ בעל המשבצות הכהות ב-ב2. שיטה זו שוחקה ברמת רב האמן באופן תדיר על ידי ארטור יוסופוב.

== ראו גם ==
* תורת הפתיחות בשחמט
* אנציקלופדיית פתיחות שחמט

== לקריאה נוספת ==
* Lane, Gary (2001). [https://www.goodreads.com/book/show/1530430.The_Ultimate_Colle The Ultimate Colle]. Sterling Pub Co Inc. 
*Broznik, Valeri (2003). [https://www.goodreads.com/book/show/8042775-the-colle-koltanowski-system The Colle-Koltanowski System]. Kania. 
*Palliser, Richard (2007). [https://books.google.co.il/books/about/Starting_Out_The_Colle.html?id=0n-lDQAAQBAJ&redir_esc=y Starting out: the Colle]. Everyman Chess. 

== קישורים חיצוניים ==
* [http://www.zuke-dukes.com/forum/ Colle System Players Forum]

== הערות שוליים ==

קטגוריה:פתיחות שחמט
איתי גרנק

איתי גְרָנֶק (נולד ב־18 במאי 1985) הוא מנכ"ל משרד המורשת.

==ביוגרפיה==
איתי גרנק נולד בפתח תקווה לדוד ופסי גרנק, אביו איש עסקים מתחום התיירות ואימו סגנית מנהל בית ספר.

גרנק גדל בכוכב יאיר, למד במכינה הקדם־צבאית "אלישע" בנווה צוף, שירת בגדס"ר נח"ל. לאחר השירות בצה"ל למד בישיבת "אורות אביב", היה ממייסדי הגרעין ביפו וניהל אותו מספר שנים.

הוא בעל תואר ראשון במנהל עסקים עם התמחות בשיווק מהקריה האקדמית אונו ותואר שני במינהל ציבורי עם התמחות במדיניות ציבורית וממשל מהמרכז הבינתחומי הרצליה. הוא בוגר קורס דירקטורים מטעם ביראד – יחידת החוץ של אוניברסיטת בר-אילן, ובוגר יסודות – בית המדרש הרב-דורי לבוגרי ולראשי מכינות קדם-צבאיות תורניות.

===עשייה ציבורית===
גרנק היה ממייסדי הגרעין התורני ביפו, בשנים 2008–2012 שימש כמנכ"ל מוסדות הגרעינים התורניים ביפו. במסגרת תפקידו עזר להקים מעונות, גני ילדים ואף חנך עם שר החינוך גדעון סער בית ספר ממלכתי דתי ביפו.

בשנים 2012–2018 כיהן גרנק כמנכ"ל "זהות – איגוד המרכזים לזהות יהודית". בארגון חברות 40 עמותות הפועלות דרך 64 מרכזים ב־135 רשויות מקומיות ברחבי ישראל, ועיקר פעילותו בנושאים כדוגמת חיזוק הסולידריות והמכנה המשותף בעם, יצירת גשר וקשר בין חלקיו השונים, יציקת תוכן ומשמעות אל תוך המושג "זהות יהודית-ציונית", העמקת הידע של התלמידים בתולדות עם ישראל והגברת היכרותם עם התרבות היהודית – ערכיה, סמליה ומנהגיה תוך בחינת הרלוונטיות שלה לחיי היומיום של התלמידים. גרנק הוביל את מרכזי זהות מתקציב בסיסי של מאות אלפי שקלים לקרוב לעשרים מיליון שקלים בשנה. בנוסף, זהות הובילה את יום ההוקרה לפצועי מערכות ישראל ופעולות האיבה במערכת החינוך, את מיזם "דיבור טוב" ואת מיזם "יחד ירושלים", בחמישים רשויות בישראל ביום ירושלים.

בשנים 2014–2018 כיהן כחבר המועצה הדתית בתל אביב.

היה פעמיים מועמד לכנסת, במקומות לא ריאליים, מטעם מפלגת "הבית היהודי": בבחירות לכנסת ה-19 הוצב במקום ה-49 ובבחירות לכנסת ה-20 ב-2015 הוצב במקום ה-96.
לקראת הבחירות לכנסת העשרים וארבע ב-2021 הציג את מועמדותו לראשות המפלגה בבחירות המקדימות בה, אך הסיר את מועמדותו ותמך בחגית משה. בבחירות לרשויות המקומיות בישראל בשנת 2024, התמודד למקום במועצת גדרה, בראש רשימת "מאוחדים בגדרה" שהייתה מזוהה עם עוצמה יהודית, אך לא נבחר.

במאי 2024 מונה למנכ"ל משרד המורשת.

===עסקיו===
גרנק הוא בעלים של מספר חברות בתחום הנדל"ן, התקשורת והמלונאות.

בשנת 2021 הצטרף כשותף בעלון השבת "עולם קטן" והמגזין "מקום בעולם". בשנים 2021–2024 כיהן כמו"ל העיתון "עולם קטן".

בין השנים 2022–2024 הקים את חברת 'מיישבי הארץ', ומונה למנכ"ל החברה, שרכשה נדל"ן בהיקף משמעותי.

===חיים אישיים===

גרנק נשוי לרעות ואב לארבעה ילדים. מתגורר בגדרה.

== קישורים חיצוניים ==

* 
* 

==הערות שוליים==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:יזמים ישראלים
קטגוריה:מנכ"לי משרדי ממשלת ישראל
קטגוריה:בוגרי הקריה האקדמית אונו
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1985